《承友人和余二诗次韵答之 其一》
明代·黄淮

高节棱棱万仞松，交情如酒味偏浓。清谈敏捷辞锋出，白战纵偏笔阵攻。

三载閒情同逆旅，几番归梦共晨钟。要知处患应非易，先辈遗芳愿继踪。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。